
Poziţia GPR faţă de rolul SRI în viața social-politică a României euro-atlantice 


Serviciul Român de Informații s-a predat cu totul serviciilor secrete străine 


Este evident și arhicunoscut că, după evenimentele din decembrie 1989, în România au avut loc 
numeroase fenomene negative, care au condus la pierderea suveranităţii naţionale, la lichidarea 
economiei naţionale și în locuirea ei cu o economie străină, la un jaf colosal al acumulărilor de 50 de ani ARTICOLE RECENTE 


din societatea românească, la escaladarea corupţiei, la depopularea ţării, la îndatorarea foarte mare, la 
pierderea controlului statului român asupra resurselor naturale ale ţării, la înstrăinarea mijloacelor 
necesare statului român pentru a-și exercita cu succes atribuțiile, la înstrăinarea unei mari părţi a 
pământului țării, la retrocedări de bunuri, valori și resurse care s-au făcut prin abuz și au condus în 
Transilvania la restabilirea sistemului de proprietate care a existat în Evul Mediu, când minoritățile 
naţionale deţineau proprietăţile, iar românii le munceau, la înlocuirea românilor cu imigranți 
neasimilabili, la degradarea sistemului de educaţie, de sănătate, de justiţie, la falsificarea de alegeri, la 
jefuirea economiilor bănești ale populaţiei prin tot felul de mijloace (prăbușirea controlată a unor bănci, 
apoi FNI, SAFI, Caritas și alte sisteme de atragere a banilor populaţiei în jocuri piramidale), la 
promovarea unor politici prin care România își atrage adversitatea unor mari puteri mondiale, la 
implicarea ţării în războaie în care n-ar avea ce căuta și la alte numeroase fenomene negative, asupra 
cărora nu ne mai oprim în rândurile de față. Toate acestea sunt mari riscuri de securitate naţională care 

nu au fost prevenite de SRI și au condus la un adevărat dezastru al ţării, care se încearcă a fi acoperit de 
regimul politic printr-un cor propagandistic asurzitor și prin poliţie politică represivă, exercitată de SRI, 
cu ajutorul instituţiilor pe care le dirijează (Parchete și Poliţie), poliție politică represivă deghizată în 
sintagma „lupta împotriva corupţiei”. 


Cele mai multe dintre fenomenele negative grave din societatea românească s-au născut și dezvoltat 
după includerea ţării în organismele euro-atlantice și aservirea totală a SRI față de serviciile secrete ale 
unor state „partenere”. 


GpR constată că principalul serviciu de informații al țării, Serviciul Român de Informaţii, care avea - și 
are - datoria să semnaleze și să prevină riscurile de securitate, nu și-a îndeplinit obligaţiile stabilite prin 
lege. Acesta este principalul motiv al eșecului total al regimului politic euro-atlantic. Fiecare regim politic 
din istorie poate fi modelat în direcția progresului unei ţări, sau în direcţia regresului. În anii regimului 
euro-atlantic, România a mers înainte coborând pe scara istoriei. Țara a fost dată înapoi cu peste un 
secol la mulți indicatori social-economici și ar trebui să analizeze comparativ problemele cu care se 
confrunta România în perioada 1890-1900, în timpul regelui Carol |. Ca și în acele timpuri, România are 
cel mai mare număr de bolnavi de tuberculoză, are spitalele infectate cu bacterii nozocomiale, are cel 
mai mare număr de analfabeți la mia de locuitori din Europa, nu are depozite pentru recoltele de 
cereale ale fermierilor, nu are flotă, nu mai are căi ferate corespunzătoare etc. etc. 


La necesitatea foarte mare de prevenire a dezastrelor menționate, Serviciul Român de Informaţii nu a 
avut reacţii eficiente. Reprezentanți ai SRI au declarat în mod repetat în spațiul public că serviciul a 
informat asupra riscurilor de securitate, dar factorii politici ar fi cei care nu au reacţionat. Aceste 
declaraţii ar putea fi acceptate doar dacă SRI ar fi fost numai ceea ce ar fi trebuit să fie, respectiv un 
serviciu care să ofere informaţii corecte, complete, verificate, oferite la timp decidențţilor politici și 
administrativi stabiliți prin lege. Or, SRI este mult mai mult decât atâta: este deținătorul și 
administratorul puterii în România. Politicienii sunt doar interfața puterii pe care o deţin serviciile 
secrete, în primul rând SRI. 


GpR a constatat că atunci când SRI a dorit să intervină în societatea românească și să-și promoveze 
interesele, a avut toate mijlocele să o facă. SRI controlează în cea mai mare măsură toate parchetele și 
numeroși judecători. Pentru susținerea afirmației noastre, este suficient să amintim numeroasele 
dezvăluiri din presă ale acestei realităţi din societatea românească. SRI avizează sau respinge avizul 
pentru ocuparea funcţiilor în instituţiile publice de la nivel local și central. SRI avizează toate intrările în 
magistratură. SRI ridică avizele pentru persoanele pe care le consideră necorespunzătoare în 
exercitarea funcţiilor. Cine avizează o persoană să exercite o funcţie în stat și cine îi poate ridica avizul, 
este superiorul acelei persoane. Din acest punct de vedere, SRI este părintele celei mai mari părţi ale 
clasei politice din România. 


Când SRI a dorit să devoaleze o faptă sau un fenomen pe care l-a considerat neconform cu interesele pe 
care le reprezintă, acea faptă sau acel fenomen a fost scos la iveală de presă în forma dorită de serviciu, 
iar persoanelor incomode i s-au distrus imaginile, au fost compromiși, le-a fost lovită familia, sau au fost 
întemnițați. 


Serviciul Român de Informații a avut totdeauna puterea de influențare a deciziilor politice privitor la 
acordarea de fonduri mult crescute anual pentru serviciu, în ciuda situaţiei financiare grave în care se 
află România de mulţi ani. 


Serviciul Român de Informații a încălcat legea în mod grav, acordându-și puterea de influențare a unor 
instituţii ale statului. Astfel, reamintim că, prin Legea organică 303/2004, legiuitorul a prevăzut riscul de 
abuzuri ale serviciilor de informații în domeniul justiției și a menţionat în lege că magistraţii nu au voie 
să colaboreze cu serviciile secrete. În Metodologia de aplicare a legii, care face parte integrantă din lege, 
s-a prevăzut inițial ca magistraţii să fie obligați să dea anual o declaraţie olografă pe proprie răspundere 

că, în anul respectiv, nu au colaborat cu serviciile de informații. Chiar și în forma actualizată a legii, la art. 
228, alin. 1) s-a prevăzut că: „Judecătorii, procurorii, magistrații-asistenţi, personalul de specialitate juridică 
asimilat acestora, personalul auxiliar de specialitate și personalul conex personalului de specialitate al 
instanţelor judecătorești și parchetelor nu pot fi lucrători operativi, inclusiv acoperiţi, informatori sau 
colaboratori ai vreunui serviciu de informaţii”; la alin. 2) că: „Încălcarea dispozițiilor alin. (1) conduce la 
eliberarea din funcţia deținută, inclusiv cea de judecător sau procuror”; la alin. 3 că: „ Persoanele prevăzute 
la alin. (1) completează anual o declaraţie olografă pe propria răspundere, potrivit legii penale, din care să 
rezulte că nu au fost și nu sunt lucrători operativi, inclusiv acoperiți, informatori sau colaboratori ai niciunui 
serviciu de informații. Declaraţiile se depun și se arhivează la compartimentul de resurse umane”, iar la alin. 
4) că: „Serviciilor de informaţii le este interzis să racoleze persoanele prevăzute la alin. (1) ca lucrători 
operativi, inclusiv acoperiți, informatori sau colaboratori. Încălcarea acestei interdicții este infracțiune 
împotriva independenței justiției și se pedepsește cu închisoare de la 5 la 10 ani...”. 


În ciuda acestor prevederi explicite ale legii, SRI a încheiat protocoale secrete ilegale cu Înalta Curte de 
Casaţie și Justiţie, cu Parchetul General, cu DNA, cu DIICOT, cu Curțile de Apel, cu Uniunea Naţională a 
Barourilor din România și cu alte instituţii. Prin aceste protocoale secrete ilegale, SRI s-a implicat ilegal în 
justiţie, colaborând ilegal și influențând magistraţii în luarea de sentinţe și de decizii, prin introducere în 
dosare, a unor probe care nu au fost obținute în condiții legale. În acest fel, SRI s-a dovedit o instituție 
care a încălcat grav legea, în formă continuată. Magistraţii din România au dat anual declaraţii pe 
proprie răspundere în baza legii și le-au încălcat grav. În felul acesta, magistrații au fost cu toții 
vulnerabilizaţi și aduși la mâna SRI. Fiecare dintre magistraţii care au colaborat cu SRI putea fi oricând 
devoalat, compromis și eliminat din magistratură, cu pierderea drepturilor la pensii foarte mari și 
numeroase alte privilegii. 


Existenţa acestor protocoale ilegale a fost deconspirată de un fost șef al unui partid de guvernământ, 
Liviu Nicolae Dragnea, a cărui imagine publică a fost deteriorată grav, apoi a fost condamnat cu 
suspendare (pentru că a trimis niște e-mailuri!), apoi a fost condamnat la închisoare cu executare, iar o 
mare parte a opiniei publice, inclusiv numeroși juriști, sunt de părere că unele din acele condamnări au 
fost abuzive. În urma implicării SRI în justiţie, în baza protocoalelor secrete încheiate de serviciu, au 
rezultat abuzuri colosale. Ulterior deconspirării protocoalelor, sute de dosare s-au finalizat cu achitări, 
cu menţiunea „Fapta nu există”. Alte mii de dosare erau deja finalizate cu sentințe definitive și nu s-a mai 
putut face nimic pentru salvarea adevărului și dreptății. În ciuda deconspirării existenței protocoalelor 
secrete, în ciuda presiunii opiniei publice și a solicitărilor politice, conținutul acelor protocoale încheiate 
de SRI cu diverse instituţii nu a fost niciodată făcut public. Ascunderea în continuare a conţinutului 
abuziv al protocoalelor secrete nu poate salva imaginea SRI și a regimului pe care îl slujește această 
instituție. Atât regimul politic, cât și SRI, s-au compromis iremediabil. 


În Serviciul Român de Informaţii au fost cooptați foarte numeroși ofițeri, subofițeri și maiștri militari 
proveniţi din rândul minorităţilor naţionale, care, de-a lungul istoriei, au reprezentat factori de risc 
pentru securitatea naţională a României. Nu este cazul să menţionăm în aceste rânduri realitatea 
istorică a conflictelor dintre români și maghiari, dintre români și evrei, dintre români și ucraineni etc. 
După părerea GpR, prezența minoritarilor etnici în rândul SRI vulnerabilizează susținerea de către 
instituţie a intereselor naționale ale majorităţii etnice românești ale ţării. Minoritățile naționale au 
susținut totdeauna, prioritar, interesele popoarelor de care aparţin din punct de vedere etnic, interese 
diferite sau chiar adverse față de interesele istorice ale României. 


Serviciul Român de Informații s-a predat cu totul serviciilor secrete străine ale statelor din care provin 
companiile multinaționale occidentale care jefuiesc România și s-a asociat cu acestea pentru a promova 
interesele economico-financiare personale ale cadrelor serviciului, cu deosebire ale celor cu funcţii de 
comandă. 


Grupul pentru România știe că în SRI există și ofițeri români patrioţi, care nu au putut, în momentu 
istoric de după aderarea României la NATO și la UE, să acţioneze plenar în favoarea intereselor 
României profunde, total diferite de interesele globaliste ale stăpânitorilor străini ai României și de 
slugile aservite lor din conducerea de la București. GpR speră că va veni un moment când acești patrioți 
din SRI vor putea să muncească pentru renașterea României. 


Grupul pentru România face un apel la întregul corp ofițeresc din SRI să schimbe orientarea exclusivă 
a serviciului către interesele „partenerilor” străini ai României și să se pună în slujba poporului român și 
intereselor sale vitale, cu toată marea putere și mijloacele pe care le deţine. Interesul poporului român 
nu este acela de a se prăbuși în continuare, la braţ cu falși parteneri, care în realitate sunt jefuitorii 
României. 


Din toate aceste motive și din altele, GpR consideră că SRI nu și-a îndeplinit misiunea care i-a fost 
încredinţată, că a avut și are un rol nefast în societatea românească și trebuie resetat, nemaiputând fi 

3 Responses to GPR - COMUNICATUL nr. 14 despre rolul nefast al SRI în viaţa social-politică 
a României euro-atlantice 


Mihaela H. spune: 
mai 1, 2024 la 9:31 am 


QED, dar...dal dire al fare c'e di mezzo il mare. Oricum, e bine de constientizat. 


RĂSPUNDE 
Cristian Sabau spune: 
mai 1, 2024 la 10:49 am 
Pentru noi, din păcate, contează un singur serviciu - CIA! 
RĂSPUNDE 

